# Álvaro Lemos Collazo

Álvaro Lemos Collazo (Santiago de Compostel·la, 30 de març de 1993) és un futbolista professional gallec que juga com a lateral dret o com a interior pel Reial Oviedo.

## Carrera de club

Lemos va ingressar al planter del Deportivo de La Coruña el 2005, a 12 anys, després d'haver començat a jugar anteriorment a la SD Villestro. Va debutar com a sènior amb el Deportivo de La Coruña B el 2011, a la tercera divisió.
El juliol de 2013, després de fer la pretemporada amb el primer equip, Lemos va patir una greu lesió de genoll, i no va poder tornar a jugar fins al marça de l'any següent. El 21 de juliol de 2014 fou cedit a la SD Compostela de la segona B, per un any.
Lemos lluitar contra les lesions mentre era al Compos, i va acabar jugant 19 partits i marcant un gol. El 17 de juliol de 2015 va fitxar pel CD Lugo de la segona divisió, amb un contracte per tres anys.
El 9 de setembre de 2015 Lemos va debutar com a professional, entrant com a suplent a la segona part en el lloc de David Ferreiro en una victòria a fora per 1–0 contra el Córdoba CF, a la Copa del Rei 2015-16. El 27 de gener de l'any següent va signar un contracte professional i se li va assignar el dorsal 14.
El 5 de juliol de 2016, Lemos va signar contracte per cinc anys amb el Celta de Vigo. Va jugar el seu primer partit el 28 de gener, com a titular, i marcà el primer gol del partit, en una victòria per 2–0 contra el CD Leganés, equip contra el qual havia debutat com a professional amb el seu anterior equip.
El 10 de gener de 2018, després d'una cessió de sis mesos al RC Lens, Lemos va tornar a Lugo també amb un acord temporal. El 19 de juny va signar un contracte de tres anys amb la UD Las Palmas.
El 16 d'agost de 2022, després de consolidar-se com a titular, Lemos va renovar el seu contracte fins al 2025. Va ser principalment suplent d'Álex Suárez a la temporada 2022–23, marcant un gol en 26 partits en una temporada en què l'equip va aconseguir l'ascens a primera.
El 17 de juliol de 2024, després d'un altre any amb poc temps de joc, Lemos va rescindir el seu contracte amb Las Palmas, i va signar un contracte d'un any amb el Reial Oviedo a la segona divisió dos dies després.

## Referències

* ↑ «Álvaro Lemos busca su oportunidad» (en castellà). Vavel, 05-06-2014. [Consulta: 18 juliol 2015].
* ↑ «El canterano Álvaro Lemos se rompe el ligamento cruzado» (en castellà). Marca, 24-07-2013. [Consulta: 18 juliol 2015].
* ↑ «La SD Compostela cierra con el Deportivo la cesión de Álvaro Lemos» (en castellà). Compostela's official website, 21-07-2014. [Consulta: 18 juliol 2015].
* ↑ «Álvaro Lemos: «Llevo una vuelta entera luchando contra mi rodilla»» (en castellà). La Voz de Galicia, 03-02-2015. [Consulta: 18 juliol 2015].
* ↑ «Álvaro Lemos fichado por el CD Lugo» (en castellà). Lugo's official website, 17-07-2015. Arxivat de l'original el 23 de juliol 2015. [Consulta: 18 juliol 2015].
* ↑ «El Lugo pone el dedo en la llaga y El Arcángel clama contra su club» (en castellà). Marca, 09-09-2015. [Consulta: 9 setembre 2015].
* ↑ «El Lugo da ficha profesional a Álvaro Lemos» (en castellà). El Mundo Deportivo, 27-01-2016. [Consulta: 16 abril 2016].
* ↑ «El Celta incorpora juventud, velocidad y proyección con el gallego Álvaro Lemos» (en castellà). Celta de Vigo, 05-07-2016. Arxivat de l'original el 18 de setembre 2016. [Consulta: 5 juliol 2016].
* ↑ «Atletico Madrid frustrated in draw with Alaves, Villarreal finally win». ESPN FC, 28-01-2017. [Consulta: 16 abril 2017].
* ↑ «Leganés, talismán para Lemos» (en castellà). La Voz de Galicia, 29-01-2017. [Consulta: 16 abril 2017].
* ↑ «Álvaro Lemos nuevo jugador del CD Lugo» (en castellà). CD Lugo, 10-01-2018. [Consulta: 14 gener 2018].
* ↑ «Álvaro Lemos, another UD Las Palmas signing». UD Las Palmas, 19-06-2018. [Consulta: 19 juny 2018].
* ↑ «Álvaro Lemos renueva hasta 2025 con la UD Las Palmas» (en castellà). Marca, 16-08-2022. [Consulta: 17 juliol 2024].
* ↑ «La UD Las Palmas rescinde anticipadamente el contrato de Alvaro Lemos.» (en castellà). UD Las Palmas, 17-07-2024. [Consulta: 17 juliol 2024].
* ↑ «Álvaro Lemos, nuevo futbolista del Real Oviedo» (en castellà). Real Oviedo, 19-07-2024. [Consulta: 19 juliol 2024].

## Enllaços externs

* Álvaro Lemos Collazo a BDFutbol
* Álvaro Lemos Collazo, Fitxa a Soccerway